
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 117
                                                               din 31 mai 2018
privind conferirea titlului de „Cetăţean de onoare al Municipiului Sighişoara”

domnului doctor Karl Scheerer
Consiliul Local al Municipiului Sighişoara, întrunit în ședință ordinară, 

Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 13.018/III/08.05.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând solicitarea Forumului Democrat al Germanilor din România - Filiala Sighișoara, înregistrată la Municipiul Sighişoara cu nr. 8.180/23.03.2018, adresată Consiliului Local Sighişoara, cu propunerea acordării titlului de „Cetăţean de onoare al Municipiului Sighişoara” domnului doctor  Karl Scheerer; 

Ţinând cont de prevederile Regulamentului pentru conferirea Titlului de “Cetăţean de onoare al Municipiului Sighişoara”;
Având în vedere Raportul de specialitate cu nr. 13.019/III/08.05.2018 al Direcției Relaţii Publice și Comunicare, prin care se propune conferirea titlului de „Cetăţean de onoare al Municipiului Sighişoara” domnului doctor  Karl Scheerer, îndeplinindu-se prevederile legale în acest sens; 

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36, alin. (8), art. 45, alin. (1) şi a art. 115, alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
          H O T Ă R Ă Ş T E:

Art. 1. Se aprobă conferirea titlului de „Cetăţean de onoare al Municipiului Sighişoara” domnului dr. Karl Scheerer pentru contribuția adusă la promovarea culturii sighișorene și pentru activitatea desfășurată în domeniul cultural, pentru aportul adus la restaurarea patrimoniului istorico-cultural al municipiului Sighișoara prin atragerea de fonduri, precum și pentru toate realizările sale în folosul Cetății Medievale și a comunității sighișorene.

Art. 2. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara şi Direcția Relaţii Publice și Comunicare din cadrul Municipiului Sighișoara.

Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar        
                                                                                               Contrasemnează/Avizat pentru legalitate

                    SECRETAR,



                     Bizo Anca
(Prezenta s-a adoptat cu 17 voturi ”pentru” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția Relații Publice și Comunicare;
  1 ex. domnului doctor Karl Scheerer.

  9 ex.
  B.A. 

